
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1542 

8 Νοεμβρίου 2005 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Τροποποίηση και συμπλήρωση της υπ’ αριθμ. 1042994/ 
501/Α0006/22.4.2005 απόφασής μας (ΦΕΚ 579 Β') 
περί σύστασης, συγκρότησης και ορισμού μελών 
της Επιτροπής για την αναμόρφωση των διατά¬ 
ξεων του Κώδικα Βιβλίων και Στοιχείων και την 
υποβολή προτάσεων σχεδίου Προεδρικού Διατάγ¬ 
ματος. 1 

Χορήγηση άδειας εγκατάστασης στην Α.Ε. Δ.ΕΠ.Α. 
για την κατασκευή του Μετρητικού/Ρυθμιστικού 
Σταθμού Κατερίνης (Περίστασης) στην περιοχή 
του Δημοτικού Διαμερίσματος Περίστασης του 


Δήμου Παραλίας του Νομού Πιερίας. 2 

Καθορισμός ποσού επιχορήγησης στον Λογαριασμό 

Αγροτικής Εστίας 2005. 3 

Έγκριση υπερωριακής απασχόλησης για εργαζόμε¬ 
νους στον Ενιαίο Σύνδεσμο Δήμων και Κοιν/των 

Ν. Αττικής. 4 

Σύναψη σύμβασης μίσθωσης έργου. 5 

Ίδρυση Σχολής Προπονητών Κολύμβησης Γ' Κατη¬ 
γορίας. 6 


Σύσταση και καθορισμός των μελών του Κεντρικού 
Συμβουλίου Πρόληψης της Παραβατικότητας (ΚΕ. 
Σ.Π.ΠΑ.),για το συντονισμό των δραστηριοτήτων 
των Τοπικών Συμβουλίων Πρόληψης της Παρα¬ 
βατικότητας (ΤοΣ.Π.Π.) και την παροχή σε αυτά 


επιστημονικών κατευθύνσεων. 7 

Α ΠΟΦΑΣΕΙ Σ 

Αοιθ. 1102310/1007/Α0006 (1) 


Τροποποίηση και συμπλήρωση της υπ’ αριθμ. 1042994/ 
501/Α0006/22.4.2005 απόφασής μας (ΦΕΚ 579 Β') περί 
σύστασης, συγκρότησης και ορισμού μελών της Επι¬ 
τροπής για την αναμόρφωση των διατάξεων του Κώ¬ 
δικα Βιβλίων και Στοιχείων και την υποβολή προτά¬ 
σεων σχεδίου Προεδρικού Διατάγματος. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 89 του π.δ. 284/1988 «Οργανισμός του 


Υπουργείου Οικονομικών» (ΦΕΚ 128 Α'), όπως τροπο¬ 
ποιήθηκε και ισχύει. 

β) Του άρθρου 9 του ν. 1989/1991 (ΦΕΚ 192 Α') «Διαρ¬ 
ρυθμίσεις στον ενιαίο ειδικό φόρο κατανάλωσης των 
πετρελαιοειδών και άλλες διατάξεις». 

γ) Τη γνωμοδότηση του Συμβουλίου της Επικράτειας 
140/1992. 

δ) Του π.δ. 81/2002 (ΦΕΚ 57 Α'), «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

ε) Του άρθρου 34 του Ν. 1914/1990 (ΦΕΚ 178 Α), σε συν¬ 
δυασμό με τις διατάξεις του άρθρου 13 του ν. 2346/1995 
(ΦΕΚ 220Α'). 

στ) Του άρθρου 19 του ν. 1599/1986 (ΦΕΚ 75 Α'), όπως 
τροποποιήθηκε και κωδικοποιήθηκε με τις διατάξεις 
του ν. 2690/1999 (ΦΕΚ 45 Α'). 

ζ) Της περ. γ' της παρ.2 του άρθρου 17 του ν. 3205/ 
2003 (ΦΕΚ 297 Α'). 

2. Την υπ’ αριθμ. 1042994/501/Α0006/22.4.2005 απόφα¬ 
σή μας, περί σύστασης, συγκρότησης και ορισμού μελών 
της Επιτροπής για την αναμόρφωση των διατάξεων 
του Κώδικα Βιβλίων και Στοιχείων και την υποβολή 
προτάσεων σχεδίου Προεδρικού Διατάγματος. 

3. Την υπ’ αριθμ. 1071965/6054/0002Α'/19.7.2005 από¬ 
φαση του Υπουργού Οικονομίας και Οικονομικών «Με¬ 
ταθέσεις Υπαλλήλων». 

4. Την υπ’ αριθμ. 1073782/6179/0002Α'/27.7.2005 από¬ 
φαση του Υπουργού Οικονομίας & Οικονομικών «Μετα¬ 
κίνηση Προϊσταμένης Διεύθυνσης». 

5. Το υπ’ αριθμ. 941/27.7.2005 έγγραφο του Γραφεί¬ 
ου του Γ εν. Γ ραμματέα του Υπουργείου Οικονομίας & 
Οικονομικών. 

6. Το υπ’ αριθμ. 200/28.9.2005 έγγραφο της Διεύθυνσης 
Βιβλίων και Στοιχείων. 

7. Το γεγονός ότι, από τις διατάξεις της απόφασης 
αυτής, προκαλείται δαπάνη για την αμοιβή του νέου 
μέλους που ορίζεται με την παρούσα απόφαση, η 
οποία θα καλυφθεί από τον προϋπολογισμό Εξόδων 
του Υπουργείου Οικονομίας και Οικονομικών και θα 
καθορισθεί με άλλη απόφαση του Υπουργού Οικονομίας 
και Οικονομικών. 

8. - Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432 
Β') κοινή απόφαση του Πρωθυπουργού και Υπουργού 
Οικονομίας και Οικονομικών, «Καθορισμός αρμοδιοτή- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


των των Υφυπουργών Οικονομίας και Οικονομικών», 
αποφασίζουμε: 

Α. Τροποποιούμε και συμπληρώνουμε την υπ’ αριθμ. 
1042994/501/Α0006/22.4.2005 απόφασή μας (ΦΕΚ 579Β') 
περί σύστασης, συγκρότησης και ορισμού μελών της 
Επιτροπής για την αναμόρφωση των διατάξεων του Κώ¬ 
δικα Βιβλίων και Στοιχείων και την υποβολή προτάσεων 
σχεδίου Προεδρικού Διατάγματος, ως εξής: 

1) Ορίζουμε τον Δικαίο Λεβάκο, (Προϊστάμενο της Γεν. 
Δ/νσης Φορολογίας του Υπουργείου Οικονομίας & Οικο¬ 
νομικών), ως αναπληρωτή του Προέδρου, υπό στοιχείο 
Α' της παρ.2 της παραπάνω απόφασης. 

2) Διορθώνουμε την ιδιότητα του μέλους υπό στοιχείο 
β' της παρ. 2 της απόφασής μας, ως εξής: 

«β) Χρήστο Γιαννόπουλο, υπάλληλο με βαθμό Α', του 
κλάδου ΠΕ Εφοριακών, που υπηρετεί ως Προϊστάμενος 
της Γ εν. Διεύθυνσης Φορολογικών Ελέγχων». 

3) Τροποποιούμε την περ. ε' της παρ. 2 της παραπά¬ 
νω απόφασης, ως προς την ιδιότητα και την Υπηρεσία 
του μέλους της Επιτροπής (λόγω μετάθεσής του) και 
ειδικότερα: 

«ε) Ιωάννη Τζίμα, υπάλληλο με βαθμό Α', του κλάδου 
ΠΕ Εφοριακών, που υπηρετεί στη Δ.Ο.Υ. Ν. Φιλαδέλφειας, 
ως μέλος». 

4) Διορθώνουμε την Υπηρεσία του μέλους υπό στοι¬ 
χείο ζ’ της παρ. 2 της απόφασής μας), λόγω μετακίνησής 
του, ως εξής: 

«ζ) Ευγενία Κατσίγιαννη, υπάλληλο με βαθμό Α', του 
κλάδου Π Ε Εφοριακών, Προϊσταμένη της Διεύθυνσης 
Ελέγχου της Κεντρ. Υπηρεσίας του Υπουργείου Οικο¬ 
νομίας & Οικονομικών, ως μέλος». 

5) Ορίζουμε ως νέο μέλος της επιτροπής με στοιχείο 
«ια», την Ελένη Σαράφη του Αποστόλου, υπάλληλο με 
βαθμό Β' του κλάδου ΠΕ Πληροφορικής, που υπηρετεί 
στη Διεύθυνση Εφαρμογών Η/Υ (Δ30) της Γ.Γ.Π.Σ. 

6) Παρατείνουμε το χρόνο λειτουργίας της επιτρο¬ 
πής, που συστήθηκε με την υπ’ αριθμ. 1042994/501/ 
Α0006/22.4.2005 απόφασή μας (ΦΕΚ 579 Β'), μέχρι την 
28.2.2006. 

Β. Κατά τα λοιπά ισχύει η υπ’ αριθμ. 1042994/501/ 
Α0006/22.4.2005 απόφασή μας (ΦΕΚ 579 Β'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αοιθ. Δ3/Α/16181 (2) 

Χορήγηση άδειας εγκατάστασης στην Α.Ε. Δ.ΕΠ.Α. για 
την κατασκευή του Μετρητικού/Ρυθμιστικού Σταθ¬ 
μού Κατερίνης (Περίστασης) στην περιοχή του Δη¬ 
μοτικού Διαμερίσματος Περίστασης του Δήμου Πα¬ 
ραλίας του Νομού Πιερίας. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Την υπ’ αριθμ. Δ3/Φ.6.4/12847/1.6.1994 (ΦΕΚ 443/Β/ 
13.6.1994) απόφαση του Υπουργείου Ανάπτυξης «Άδεια 
εγκατάστασης του Συστήματος Μεταφοράς Φυσικού 
Αερίου (Αγωγός, κλάδοι και υπέργειες εγκαταστάσεις 
Φυσικού Αερίου) πλην του κλάδου Λαυρίου της ΔΕΠΑ 


από τα ελληνοβουλγαρικά σύνορα μέχρι τις εγκατα¬ 
στάσεις της νήσου Ρεβυθούσας». 

2. Την υπ’ αριθμ. Δ3/Α/10871/1.7.2004 (ΦΕΚ 1047/Β/ 
13.7.2004) απόφαση του Υπουργού Ανάπτυξης «Παρά¬ 
ταση ισχύος της άδειας εγκατάστασης του Συστήματος 
Μεταφοράς Φυσικού Αερίου της ΔΕΠΑ Α.Ε.». 

3. Την αίτηση με αριθμό 623876/24.8.2005 (αριθ. πρωτ. 
Υπουργείου Ανάπτυξης 16181/31.8.2005) της ΔΕΠΑ Α.Ε., με 
την οποία η εταιρεία έχει ζητήσει άδεια εγκατάστασης 
για την κατασκευή του Μετρητικού/Ρυθμιστικού Σταθ¬ 
μού Κατερίνης (Περίστασης) στην περιοχή του Δημο¬ 
τικού Διαμερίσματος Περίστασης του Δήμου Παραλίας 
του Νομού Πιερίας, προκειμένου να τροφοδοτηθεί με 
φυσικό αέριο το δίκτυο διανομής μέσης πίεσης της 
ευρύτερης περιοχής Κατερίνης. 

4. Την υπ’ αριθμ. 33845/11.5.1994 κοινή υπουργική από¬ 
φαση «Εγκριση περιβαλλοντικών όρων για τον αγωγό 
φυσικού αερίου και τους κλάδους του πλην του κλάδου 
Λαυρίου, από τα ελληνοβουλγαρικά σύνορα μέχρι τις 
εγκαταστάσεις της νήσου Ρεβυθούσας» και το έγγραφο 
με αριθμό 123049/5.3.2004 της ΕΥΠΕ, σύμφωνα με το 
οποίο παρατείνεται η ισχύς της. 

5. Το έγγραφο με αριθμό 182136/5.1.2005 της ΕΥΠΕ, 
σύμφωνα με το οποίο για το υπόψη έργο ισχύει η προ- 
αναφερόμενη κοινή υπουργική απόφαση. 

6. Τα υποβληθέντα σχεδιαγράμματα, τεχνικό υπόμνη¬ 
μα, υπεύθυνες δηλώσεις ανάθεσης και ανάληψης της 
μελέτης και επίβλεψης της κατασκευής του έργου, το 
διπλότυπο είσπραξης 200 ευρώ της ΔΟΥ Χολαργού 
με αριθμό ΣΤ 22157332/3862/11.10.2005 και την απόδειξη 
είσπραξης 4,41 ευρώ υπέρ ΤΣΜΕΔΕ και ΕΜΠ της Εθνικής 
Τραπέζης της Ελλάδος με αριθμό 392042/22.7.2005. 

7. Τον νόμο 2115/1993 και ειδικότερα το άρθρο 29 αυ¬ 
τού, σύμφωνα με το οποίο είναι δυνατό να δοθεί άδεια 
εγκατάστασης και λειτουργίας για κάθε έργο μεταφο¬ 
ράς, αποθήκευσης, μέτρησης και διανομής του φυσικού 
αερίου, του οποίου η ανέγερση και η επέκταση εμπίπτει 
στην αρμοδιότητα της ΔΕΠΑ Α.Ε., κατά παρέκκλιση από 
κάθε κείμενη διάταξη. 

8. Τον νόμο 3325/2005 και τα π.δ. 381/1989, 27/1996 
και 122/2004. 

9. Την από 10.10.2005 έκθεση αυτοψίας. 

10. Την απόφαση με αριθμό Δ15/Α/Φ.19/8742/19.5.2004 
του Υφυπουργού Ανάπτυξης «Μεταβίβαση στον Γ ενικό 
Γραμματέα του Υπουργείου Ανάπτυξης του δικαιώματος 
υπογραφής Με εντολή Υφυπουργού», αποφασίζουμε: 

Χορηγούμε στη Δημόσια Επιχείρηση Αερίου (ΔΕΠΑ) 
Α.Ε. άδεια εγκατάστασης διάρκειας τριών (3) ετών για 
την κατασκευή του Μετρητικού/Ρυθμιστικού Σταθμού 
Κατερίνης (Περίστασης) στην περιοχή του Δημοτικού 
Διαμερίσματος Περίστασης του Δήμου Παραλίας του 
Νομού Πιερίας, σύμφωνα με τα υποβληθέντα σχεδια¬ 
γράμματα, τεχνική έκθεση, προϋπολογισμό και λοιπά 
στοιχεία που περιλαμβάνονται στον φάκελο καθώς και 
με τους εξής όρους και περιορισμούς: 

Η κατασκευή του έργου θα πρέπει να γίνει σύμφωνα 
με τις διεθνείς προδιαγραφές που αναφέρονται στην 
υποβληθείσα τεχνική περιγραφή. 

Κατά τη διάρκεια των εργασιών κατασκευής του 
έργου να λαμβάνονται όλα τα αναγκαία μέτρα προ¬ 
στασίας των εργαζομένων, του περιβάλλοντος και της 
ευρύτερης περιοχής. 

Να τηρηθούν οι περιβαλλοντικοί όροι και περιορισμοί 
που έχουν εγκριθεί με την κοινή υπουργική απόφα¬ 
ση με αριθμό 33845/11.5.1994 και που η εφαρμογή τους 
αποτελεί απαραίτητη προϋπόθεση για την υλοποίηση 
του έργου. 

Για την απαιτούμενη από τις διατάξεις των από 
16.3.1950 και 24.11.1953 Β.Δ. υπεύθυνη επίβλεψη των έρ¬ 
γων κατασκευής πρέπει να χρησιμοποιείται πρόσωπο 
με όλα τα απαιτούμενα προσόντα, σύμφωνα με τις 
διατάξεις που ισχύουν. 

Η παρούσα άδεια δεν απαλλάσσει την ενδιαφερόμενη 
εταιρεία από την υποχρέωση να εφοδιασθεί με άλλη 
άδεια, αν από άλλες διατάξεις προκύπτει αντίστοιχη 
υποχρέωσή της. 

Η παρούσα άδεια να δημοσιευθεί στην Εφημερίδα 
της Κυβερνήσεως. 

Αθήνα, 27 Οκτωβρίου 2005 

Με εντολή Υφυπουργού 
Ο Γ ενικός Γ ραμματέας 
Ν. ΣΤΕΦΑΝΟΥ 

- ♦ - 

Αοιθ. 15066/278 (3) 

Καθορισμός ποσού επιχορήγησης στον Λογαριασμό 
Αγροτικής Εστίας 2005. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 2 παραγρ. 4 του ν. 3050/ 
2002 (ΦΕΚ 214/13.9.2002) «Σύσταση Λογαριασμού Αγρο¬ 
τικής Εστίας και άλλες διατάξεις». 

2. Την υπ’ αριθμ. Φ34/6565/1114 κοινή απόφαση του 
Υπουργού Οικονομίας και Οικονομικών - Εργασίας & 
Κοινωνικών Ασφαλίσεων - Κανονισμός Οικον. Οργάνω¬ 
σης & Λογιστικής Λειτουργίας του Λογαριασμού Αγρο¬ 
τικής Εστίας (Λ.Α.Ε) 

3. Την υπ’ αριθμ. 1020/8/21.4.2005 απόφαση ΔΣ του 
ΟΓΑ σχετικά με « Κρατική Επιχορήγηση στον Λ.Α.Ε » 
έτους 2005. 

4. Την υπ’ αριθμ. 37930/ΔΙΟΕ 1264/14.10.2005 ΦΕΚ 
1432/Β/14.10.2005 απόφαση του Πρωθυπουργού και του 
Υπουργού Οικονομίας & Οικονομικών «Καθορισμός αρ¬ 
μοδιοτήτων των Υφυπουργών Οικονομικών». 

5. Την υπ’ αριθμ. 80015/22.4.2004 (ΦΕΚ 598/22.4.2004) 
απόφαση του Πρωθυπουργού και του Υπουργού Απα¬ 
σχόλησης & Κοινωνικής Προστασίας «Ανάθεση αρμοδιο¬ 
τήτων στους Υφυπουργούς Απασχόλησης & Κοινωνικής 
Προστασίας», αποφασίζουμε: 

Καθορίζουμε το ύψος της κρατικής επιχορήγησης που 
θα καταβληθεί στον Λογαριασμό Αγροτικής Εστίας, 
σύμφωνα με τις διατάξεις του άρθρου 2 παραγρ. 4 του 
ν. 3050/2002 για το έτος 2005 στο ποσό των 10.841.138,88 
ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 2005 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΠΑΣΧΟΛΗΣΗΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

ΠΕΤΡΟΣ ΔΟΥΚΑΣ ΝΙΚΟΛΑΟΣ ΑΓΓΕΛΟΠΟΥΛΟΣ 


Αοιθ. 4332 (4) 

Έγκριση υπερωριακής απασχόλησης για εργαζόμενους 
στον Ενιαίο Σύνδεσμο Δήμων και Κοιν/των Ν. Αττικής. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το άρθρο 90 του Κώδικα νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 ΦΕΚ Α-98. 

2. Το π.δ. 368/1989 «Οργανισμός Υπουργείου Εργασί¬ 
ας», όπως τροποποιήθηκε και συμπληρώθηκε μεταγε¬ 
νέστερα με το π.δ. 436/1991. 

3. Το π.δ. 95/1993, «Καθορισμός αρμοδιοτήτων που 
διατηρούνται από τον Υπουργό Εργασίας. 

4. Το π.δ. 372/1995, «Μεταφορά της Γ ενικής Γ ραμματεί- 
ας Κοινωνικών Ασφαλίσεων από το Υπουργείο Υγείας- 
Πρόνοιας και Κοινωνικών Ασφαλίσεων στο Υπουργείο 
Εργασίας». 

5. Τις διατάξεις του ν.δ./τος 515/1970 «περί χρονικών 
ορίων εργασίας μισθωτών», όπως συμπληρώθηκαν από 
το ν.δ. 264/1973. 

6. Τις διατάξεις του άρθρου 18 του π.δ/τος της 8.4.1932, 
περί κωδικοποιήσεως των διατάξεων των νόμων, «περί 
χρονικών ορίων εργασίας εις τα καταστήματα κ.λ.π.» 
που διατηρήθηκε σε ισχύ με το άρθρο 16 του ν.δ. 1037/ 
1971 «περί χρονικών ορίων λειτουργίας καταστημάτων 
και εργασίας του προσωπικού αυτών». 

7. Τις διατάξεις του π.δ/τος της 27.6.1932 «περί κωδικο- 
ποιήσεως και συμπληρώσεως των περί δώρου εργασίας 
διατάξεως». 

8. Τις διατάξεις του β.δ/τος της 14.8.1950 «περί κανο¬ 
νισμού ωρών εργασίας αγοραίων (ταξί) και ιδιωτικής 
χρήσεως αυτοκινήτων». 

9. Τις διατάξεις του π.δ. 410/1988 «Κώδικας προσωπικού 
με σύμβαση εργασίας ιδιωτικού δικαίου του Δημοσίου, 
των Ο.Τ.Α. και των λοιπών ν.π.δ.δ.». 

10. Την υπ’ αριθμ. 2/80345/0004/8.11.1999 κοινή υπουρ¬ 
γική απόφαση, «Μεταβίβαση εξουσίας υπογραφής σύμ¬ 
φωνα με το άρθρο 7 παρ. 1 του ν. 1943/1991». 

11. Το άρθρο 16 του ν. 3205/2003. 

12. Την υπ’ αριθμ. 2/7093/0022/5.2.2004 κοινή υπουργική 
απόφαση. 

13. Την υπ’ αριθμ. αριθμ. 3983/13.6.2005 (ΦΕΚ 817/Β/ 
15.6.2005) απόφαση του Υπουργού Εργασίας και Κοιν. 
Ασφαλίσεων «Καθορισμός ανωτάτων ορίων υπερωρια- 
κής απασχόλησης των εργαζομένων στις βιομηχανικές, 
βιοτεχνικές επιχειρήσεις, εκμεταλλεύσεις και εργασίες 
Β' ημερολογιακού εξαμήνου 2005». 

14. Την υπ’ αριθμ. 33 της 30.5.1997 ΠΥΣ «Τροποποίη¬ 
ση και αναμόρφωση της υπ’ αριθμ. 88/2.8.1995 ΠΥΣ και 
προσαρμογή της στις διατάξεις του ν. 2470/1997 (ΦΕΚ 
109/Α/30.5.1997). 

Το υπ’ αριθμ. 38255/4.8.2005 έγγραφο του ΥΠ.ΕΣ.Δ.Δ.Α. 
και την υπ’ αριθμ. 293/2005 απόφαση της Εκτελεστικής 
Επιτροπής του Ενιαίου Συνδέσμου Δήμων και Κοιν/των 
Ν. Αττικής. 

15. Την από 18.10.2005 γνώμη του Ανωτάτου Συμβου¬ 
λίου Εργασίας (ΑΣΕ). 

16. Το γεγονός ότι η υπάρχει εγγεγραμμένη πίστωση 
στον προϋπολογισμό του 2005, αποφασίζουμε: 

Εγκρίνουμε την υπερωριακή εργασία για προσωπικό 
ιδιωτικού δικαίου αορίστου χρόνου του Ενιαίου Συνδέ¬ 
σμου Δήμων και Κοιν/των Ν. Αττικής. 

α) Για το διοικητικό προσωπικό, μέχρι 11 ώρες το μήνα 
ο καθένας. 

β) Για το εργατοτεχνικό προσωπικό, μέχρι 16 ώρες 
το μήνα ο καθένας. 

γ) Γ ια τους οδηγούς, μέχρι 22 ώρες το μήνα ο καθέ¬ 
νας, πλέον των νομίμων ορίων υπερωριακής απασχό¬ 
λησης. 

1. Η απόφαση αυτή ισχύει αναδρομικά ένα (1) μήνα από 
τη δημοσίευσή της στην Εφημερίδα της Κυβερνήσεως 
και μέχρι 31.12.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2005 

Με εντολή Υπουργού 
Ο Γ ενικός Γ ραμματέας 
Απασχόλησης και Κοινωνικής Προστασίας 
ΔΗΜΗΤΡΙΟΣ ΚΟΝΤΟΣ 

-*- 

Αοιθ. Π4/ΓΠοικ 105511 

Σύναψη σύμβασης μίσθωσης έργου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 6 του ν. 2527/1997. 

2. Την ΔΙΠΠ/Φ ΕΓΚΡ. 8/286/8446/10.8.2005 απόφαση 
της επιτροπής του άρθρου 2 παρ. 1 της αρ. 55/98 πράξη 
υπουργικού συμβουλίου (ΦΕΚ 252Α/98). 

3. Τις διατάξεις του άρθρου 1 παρ. 51 του ν. 2412/1996 
«Μεταφορά αρμοδιοτήτων από το Υπουργικό Συμβούλιο 
σε άλλα Κυβερνητικά όργανα και άλλες διατάξεις» (ΦΕΚ 
123/Α/17.6.1996). 

4. Τις διατάξεις των ν. 3106/2003 και ν. 3370/2005 
(Σύσταση του ΙΚΠΑ). 

5. Την ΔΙΔΚ/Φ.1/2/6139/23.3.2004 (ΦΕΚ 527/Β/24.3.2004) 
κοινή απόφαση του Πρωθυπουργού και του Υπουργού 
ΕΣ.Δ.Δ.Α. «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης & Αποκέντρωσης». 

6. Τη βεβαίωση του Νομικού Συμβούλου του ΙΚΠΑ για 
την γνησιότητα των συμβάσεων έργου και τη μη υπό- 
κρυψη εξαρτημένης εργασίας, αποφασίζουμε: 

Εγκρίνουμε την σύναψη σύμβασης μίσθωσης έργου σε 
σαράντα τέσσερα (44) άτομα για χρονικό διάστημα έως 
ένα (1) έτος από το Ινστιτούτο Κοινωνικής Προστασίας 
καν Αλληλεγγύης (ΙΚΠΑ) για τις ανάγκες του έργου 
«Μελέτη Συστήματος Ταξινόμησης και Αξιολόγησης του 
Βαθμού Λειτουργικότητας των ΑΜΕΑ για την χορήγηση 
Κάρτας Λειτουργικότητας» ως εξής: 


ΠΕ Ψυχολόγων άτομα 5 


ΠΕ Ιατρών 

άτομα 12 

ΠΕ Λογοθεραπευτών 

άτομα 1 

ΠΕ Εργοθεραπευτών 

άτομα 1 

ΠΕ Φυσιοθεραπευτών 

άτομα 1 

ΠΕ Κοινωνικών Λειτουργών 

άτομα 3 

ΠΕ Κοινωνιολόγων 

άτομα 2 

ΠΕ Διοκητικού 

άτομα 2 


ΠΕ Οικονομολόγων άτομα 1 


ΠΕ Συμβούλων Επιχειρήσεων 

άτομα 1 

ΠΕ Μεταφραστών 

άτομα 4 

ΠΕ Νομικών 

άτομα 3 

ΠΕ Ηλεκτρολόγων Μηχανολόγων 

άτομα 5 

ΠΕ Μαθηματικών 

άτομα 1 

ΠΕ Ηλεκτρονικών 

άτομα 1 

ΠΕ Βιοχημικών 

άτομα 1 

ΣΥΝΟΛΟ 

άτομα 44 


Η δαπάνη που θα προκληθεί από τις ανωτέρω συμβά¬ 
σεις μίσθωσης έργου, θα βαρύνει το π.δ. Ε. του Υπουρ¬ 
γείου Υγείας και Κοινωνικής Αλληλεγγύης και συγκεκρι¬ 
μένα το έργο 2005 ΣΕ09330002 της ΣΑΕ 093/3. 

Το έργο θα εκτελεσθεί στις Κεντρικές Υπηρεσίες του 
ΙΚΠΑ στην Αθήνα, οδός Υπατίας 6. 

Η σύναψη σύμβασης μίσθωσης έργου είναι αναγκαία 
(5) επειδή το προσωπικό που υπηρετεί στο φορέα δεν 
επαρκεί ούτε αριθμητικά ούτε από άποψη ζητούμενων 
ειδικοτήτων για τη κάλυψη των αναγκών του προανα- 
φερόμενου έργου του νεοσύστατου ΙΚΠΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 2005 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΥΓΕΙΑΣ ΚΑΙ ΚΟΙΝΩΝΙΚΗΣ 

ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΑΛΛΗΛΕΓΓΥΗΣ 

Α. ΑΝΔΡΕΟΥΛΑΚΟΣ ΝΙΚΗΤΑΣ ΚΑΚΛΑΜΑΝΗΣ 

-♦- 

Αοιθ. 40386 (6) 

Ίδρυση Σχολής Προπονητών Κολύμβησης 
Γ' Κατηγορίας. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του α.ν. 397/1968 «περί επανασυστάσεως της Γε¬ 
νικής Γραμματείας Αθλητισμού και των αρμοδιοτήτων 
αυτής» (ΦΕΚ 101 Α'). 

β) Το άρθρο 90 του Κώδικα νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 ΦΕΚ Α'-98. 

γ) Του π.δ. 77/1985 «Οργανισμός της Γ.Γ.Α.» (ΦΕΚ 28 
Α'), όπως ισχύει. 

δ) Των άρθρων 53 και 136 παρ. 6 του ν. 2725/1999 
(ΦΕΚ 121 Α'), και των παρ. 22 και 23 του άρθρου 135, 
που προστέθηκαν με την παρ. 13 του άρθρου 77 του ν. 
3057/2002 (ΦΕΚ 239 Α'). 

ε) Την υπ’ αριθμ. 28055/31.5.2001, κοινή απόφαση των 
Υπουργού Πολιτισμού και Υφυπουργού Οικονομικών 
«Διάθεση του ποσού και λειτουργία του Ειδικού Λογα¬ 
ριασμού Νο. 234372/1». (ΦΕΚ 709 Β'). 

2. Την υπ’ αριθμ. 24701/11.6.2004 υπουργική απόφαση 
«Μεταβίβαση αρμοδιοτήτων Υφυπουργού και δικαιώμα¬ 
τος υπογραφής «Με εντολή Υφυπουργού» στο Γενικό 
Γραμματέα Αθλητισμού και στους λοιπούς υπηρεσια¬ 
κούς παράγοντες» (ΦΕΚ Β' 908). 

3. Τις υπάρχουσες ανάγκες σε προπονητικό δυναμικό 
στο άθλημα. 

4. Το υπ’ αριθμ. 4719/Ε/10.8.2005 έγγραφο της ΚΟΕ, 
αποφασίζουμε: 

Ιδρύεται Σχολή Προπονητών Κολύμβησης Γ' Κατηγο¬ 
ρίας η οποία θα λειτουργήσει στην Θεσσαλονίκη από 
3.10.2005 έως 22.10.2005. 

Η διοίκηση, η διεύθυνση, η λειτουργία της σχολής και 
κάθε άλλη λεπτομέρεια καθορίζονται ως εξής: 

Αρθρο 1 

Επιτροπή Διοίκησης - αρμοδιότητες 

Η σχολή, διοικείται από πενταμελής επιτροπή διοίκη¬ 
σης, η οποία συγκροτείται από τους: 

1. Κουτλιάνος Αγγελος, εκπρόσωπος της Γ.Γ.Α., ως 
Πρόεδρος. 

2. Μπάλιος Κων/νος, εκπρόσωπος της Γ.Γ.Α., ως μέ¬ 
λος. 

3. Παπαδοπούλου Αγγελική, εκπρόσωπος της Γ.Γ.Α., 
ως μέλος. 

4. Παπαδόπουλο Αριστείδη, εκπρόσωπος Κ.Ο.Ε., ως 
μέλος. 

5. Τσάλη Γεώργιο, εκπρόσωπος ΣΕΠΚΥΚ, ως μέλος. 

Γραμματέας της επιτροπής ορίζεται ο/η Σπανού Πη¬ 
νελόπη. 

Η Επιτροπή Διοίκησης έχει τις ακόλουθες αρμοδιό¬ 
τητες: 

1. Σε συνεργασία με τον Διευθυντή της σχολής καταρ¬ 
τίζει και υποβάλλει μέσω του Τμήματος Αθλητικής Επι¬ 
μόρφωσης, για έγκριση στον Γ ενικό Γραμματέα Αθλητι¬ 
σμού αναλυτικό προϋπολογισμό δαπανών της σχολής. 
Μετά τη λήξη της σχολής συντάσσει και εγκρίνει τον 
οικονομικό απολογισμό ελέγχοντας την νομιμότητα των 
παραστατικών. 

2. Ελέγχει τα υποβληθέντα δικαιολογητικά των υπο¬ 
ψηφίων και συντάσσει σχετικούς πίνακες. Παρακολουθεί 
τη λειτουργία της σχολής και τη διεξαγωγή των εξε¬ 
τάσεων. Λαμβάνει αποφάσεις για οποιοδήποτε θέμα 
αφορά την εύρυθμη λειτουργία της σχολής. Μετά την 
υποβολή των αποτελεσμάτων από τον Διευθυντή, η 
επιτροπή διοίκησης προβαίνει στην επικύρωση των 
αποτελεσμάτων και καταρτίζει πίνακες επιτυχόντων 
και αποτυχόντων. 

Η διάρκεια εργασιών της επιτροπής διοίκησης της 
σχολής είναι πεντάμηνος από τη υπογραφή της πα¬ 
ρούσας απόφασης. 

Αν ο αριθμός των υποψηφίων που συγκεντρώνουν τις 
απαραίτητες προϋποθέσεις συμμετοχής είναι κατώτε¬ 
ρος των δέκα (10) ατόμων, δεν δύναται να λειτουργήσει 
η σχολή. 

3. Ο φάκελος με όλα τα διοικητικά της σχολής (αιτήσεις 
- δικαιολογητικά υποψηφίων και πρακτικά συνεδριάσεων), 
τον προϋπολογισμό και αντίγραφο του απολογισμού πα- 
ραδίδονται, εντός δύο (2) μηνών από τη λήξη της σχολής, 
στο αρμόδιο τμήμα Αθλητικής Επιμόρφωσης. 

Αρθρο 2 

Διευθυντής - αρμοδιότητες 

Ως Διευθυντής της σχολής ορίζεται ο Παπαδόπουλος 
Αναστάσιος, Καθηγητής Φυσικής Αγωγής. 

Ο Διευθυντής της σχολής έχει τις ακόλουθες αρμο¬ 
διότητες: 

- Καταρτίζει το πρόγραμμα σπουδών της σχολής το 
οποίο υποβάλλει για έγκριση στην επιτροπή Διοίκησης. 


- Εισηγείται το διδακτικό προσωπικό και τις ώρες 
διδασκαλίας αυτών. 

-Έχει ευθύνη για κάθε θέμα που σχετίζεται με τη 
λειτουργία της σχολής και που δεν ανήκει στον κύκλο 
αρμοδιοτήτων άλλου οργάνου, για το διδακτικό, ερ¬ 
γατικό και βοηθητικό προσωπικό, για την υλοποίηση 
του προγράμματος, τον έλεγχο των παρουσιών και των 
απουσιών των υποψηφίων και γενικά την τήρηση του 
κανονισμού λειτουργίας της σχολής. 

- Τροποποιεί εάν χρειασθεί το πρόγραμμα, ενημερώ¬ 
νοντας έγκαιρα την επιτροπή διοίκησης της σχολής, το 
διδακτικό προσωπικό και τους σπουδαστές. 

- Ασκεί πειθαρχική εξουσία και έχει δικαίωμα επιβολής 
κυρώσεων κατά περίπτωση. 

- Επιβλέπει τη λειτουργία των αθλητικών εγκαταστά¬ 
σεων και του απαιτούμενου αθλητικού υλικού, καθώς 
και των συναφών οργάνων. 

- Συνυπογράφει με τον Πρόεδρο της Επιτροπής τα 
διπλώματα που χορηγούνται σε όσους αποφοιτήσουν 
επιτυχώς από τη σχολή. 

- Μετά το πέρας της σχολής συντάσσει έκθεση με τις 
παρατηρήσεις και τυχόν προτάσεις τους, και υποβάλλει 
στην επιτροπή διοίκησης τα αποτελέσματα με τους συ¬ 
γκεντρωτικούς πίνακες βαθμολογίας όλων των μαθημάτων 
στα οποία εξετάσθηκαν οι σπουδαστές της σχολής. 

Αρθρο 3 

Διδακτικό προσωπικό - προσόντα 

Το διδακτικό - εκπαιδευτικό προσωπικό αποτελούν 
άτομα που είναι μέλη Διδακτικού Επιστημονικού Προ¬ 
σωπικού (Δ.Ε.Π.) και Ειδικού Επιστημονικού Διδακτικού 
Προσωπικού (Ε.Ε.ΔΙ.Π.) του Πανεπιστημίου ή κατά πε¬ 
ρίπτωση πρόσωπα ειδικών γνώσεων ανάλογου επιπέ¬ 
δου που κρίνονται κατάλληλα από τον διευθυντή της 
σχολής. Τ ο εκπαιδευτικό προσωπικό συνεργάζεται για 
κάθε θέμα, που αφορά στην ομαλή ενάσκηση των κα¬ 
θηκόντων του και την εύρυθμη λειτουργία της σχολής 
με τον διευθυντή της σχολής. 

Το διδακτικό προσωπικό, υποχρεούται να παραδώσει 
στο διευθυντή της σχολής, τα αποτελέσματα των εξετά¬ 
σεων μέσα σε διάστημα έξι (6) ημερών από τη διεξαγωγή 
τους και να επανεξετάσει τους τυχόν μετεξεταστέους. 
Οι επαναληπτικές εξετάσεις γίνονται εντός τεσσάρων 
μηνών από την έκδοση των αποτελεσμάτων. 

Αρθρο 4 

Λειτουργία της σχολής 

1. Η φοίτηση και συμμετοχή των υποψηφίων που θα 
εισαχθούν στη σχολή, είναι υποχρεωτική σ’ όλα τα πρα¬ 
κτικά και τα θεωρητικά μαθήματα. 

2. Κάθε παράβαση των υποχρεώσεων των υποψήφιων 
που παρακολουθούν τη σχολή, συνεπάγεται την επιβολή 
σχετικών κυρώσεων από τον διευθυντή της επιτροπής 
διοίκησης. 

3. Οι υποψήφιοι που θα υπερβούν σε απουσίες το 10% 
των ωρών των θεωρητικών και των πρακτικών μαθημά¬ 
των, δεν δικαιούνται να λάβουν μέρος στις εξετάσεις 
και κατά συνέπεια απορρίπτονται. 

Αρθρο 5 

Προϋποθέσεις συμμετοχής 

1. Οι γενικές και ειδικές προϋποθέσεις συμμετοχής 
στη σχολή προτείνονται από την οικεία Ομοσπονδία και 

το Σύνδεσμο Προπονητών και οριστικοποιούνται με την 
παρούσα απόφαση. 

2. Στη σχολή δεν γίνονται δεκτοί όσοι έχουν τιμωρη¬ 
θεί για ποινικά αδικήματα που προβλέπονται από τις 
διατάξεις του άρθρου 8 ν. 2683/1999, σε συνδυασμό με 
τα κωλύματα που προβλέπονται από το άρθρο 3 του ν. 
2725/1999, όπως τροποποιήθηκε και συμπληρώθηκε με 
το αρθ. 1 του ν. 2858/2000. 

Ο έλεγχος όλων των προβλεπομένων δικαιολογητικών 
γίνεται από την επιτροπή διοίκησης και τον διευθυντή 
πριν από την έναρξη λειτουργίας της σχολής. 

Άρθρο 6 

Ειδικά Προσόντα συμμετοχής 

Τη σχολή μπορούν να παρακολουθήσουν όσοι 
έχουν: 

1. Απολυτήριο Λυκείου. 

2. Βεβαίωση της ΚΟΕ ότι συμμετείχαν σε τέσσερα (4) 
Πανελλήνια Πρωταθλήματα ή βεβαίωση σωματείου ότι 
επί δύο (2) έτη είναι εν ενεργεία βοηθοί προπονητή ή 
προπονητές. 

3. Όριο ηλικίας από 24 έως 50 ετών. 

Άρθρο 7 

Δικαιολογητικά συμμετοχής 

Οι υποψήφιοι πρέπει να υποβάλλουν τα παρακάτω 
δικαιολογητικά: 

1. Αίτηση ενδιαφερομένου. 

2. Ιατρική βεβαίωση υγείας και αρτιμέλειας. 

3. Απολυτήριο Γραμματικών Γνώσεων (απόφοιτοι εξα¬ 
τάξιου Γυμνασίου ή Λυκείου ή άλλης ισότιμης σχολής ή 
πτυχίο ΤΕΙ ή πτυχίο ΑΕΙ). 

4. Αντίγραφο Ποινικού Μητρώου για Γ ενική Χρήση. 

5. Πιστοποιητικό Εισαγγελικής Αρχής. 

6. Φωτοτυπία αστυνομικής ταυτότητας (δύο όψεις). 

Τα δικαιολογητικά να είναι επικυρωμένα και πρέπει 

να κατατεθούν τουλάχιστον δέκα (10) ημέρες πριν την 
έναρξη λειτουργίας της σχολής, στη Γ ενική Γ ραμματεία 
Αθλητισμού - Δ/νση Προαγωγής Αθλητισμού -Τμήμα 
Αθλητικής Επιμόρφωσης - Κηφισίας 7 Τ.Κ. 115 23 Αθήνα 
(τηλέφ.: 210 649 - 6494, 6409, 6096). 

Αρθρο 8 

Γ ενικές Διατάξεις 

-Η επιτροπή διοίκησης της σχολής, με αιτιολογημένη 
απόφασή της, μπορεί να αλλάξει την ημερομηνία και τον 
τόπο λειτουργίας της σχολής, όταν αυτό επιβάλλεται 
από απρόβλεπτους παράγοντες. 

- Η κάλυψη των δαπανών λειτουργίας της σχολής 
γίνεται με ισόποση έκτακτη επιχορήγηση προς την οι¬ 
κεία ομοσπονδία από τη Γ.Γ.Α. με βάση τον εγκεκριμένο 
προϋπολογισμό της σχολής. Οι πληρωμές των δαπανών 
της σχολής πραγματοποιούνται από την ομοσπονδία 
μετά από έγκριση της επιτροπής διοίκησης. 

- Κάθε θέμα που δεν προβλέπεται στην παρούσα 
απόφαση, θα ρυθμίζεται με απόφαση της επιτροπή 
διοίκησης της σχολής και τα πλέον εξαιρετικά θέματα 
με απόφαση του Γ ενικού Γ ραμματέα Αθλητισμού. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Αυγούστου 2005 

Με εντολή Υφυπουργού 
Ο Γ ενικός Γ ραμματέας Αθλητισμού 
ΚΩΝΣΤΑΝΤΙΝΟΣ ΚΟΥΚΟΔΗΜΟΣ 

-♦- 

Αοιθ. 3002/4/1-ουε' (7) 

Σύσταση και καθορισμός των μελών του Κεντρικού 
Συμβουλίου Πρόληψης της Παραβατικότητας (ΚΕ. 
Σ.Π.ΠΑ.),για το συντονισμό των δραστηριοτήτων των 
Τοπικών Συμβουλίων Πρόληψης της Παραβατικότη¬ 
τας (ΤοΣ.Π.Π.) και την παροχή σε αυτά επιστημονι¬ 
κών κατευθύνσεων. 

Ο ΥΠΟΥΡΓΟΣ 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 18 § 18 του ν. 2503/1997 
«Διοίκηση, οργάνωση, στελέχωση της περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις» (Α' 107). 

2. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
ΦΕΚ Α'-98. 

3. Τις διατάξεις του άρθρου 16 του ν. 2713/1999 (Φ.Ε.Κ. 
Α' 89), όπως τροποποιήθηκε και συμπληρώθηκε μεταγε¬ 
νέστερα με τις διατάξεις του άρθρου 13 του ν. 3387/2005 
(Φ.Ε.Κ. Α'224/12.5.2005). 

4. Την υπ’ αριθμ. 3002/4/1-ρκη' από 24.8.2004 (Φ.Ε.Κ. 
Β'1323/2004) κοινή υπουργική απόφαση Υπουργών Εσω¬ 
τερικών, Δημόσιας Διοίκησης & Αποκέντρωσης και Δη¬ 
μόσιας Τάξης (ΦΕΚ τ.Β' 452/5.3.2004), όπως τροποποιή¬ 
θηκε με την υπ’ αριθμ. 30024/1-ρλη από 14.12.2004 (Φ.Ε.Κ. 
Β1956/2004) ομοία θέμα: «Σύσταση-συγκρότηση Ομάδας 
Διοίκησης'Εργου για το συντονισμό της Δράσης και την 
παροχή Επιστημονικών Κατευθύνσεων προς τα Τοπικά 
Συμβούλια Πρόληψης Παραβατικότητας (ΤοΣΠΕ)». 

5 Την ανάγκη συντονισμού και παροχής επιστημονι¬ 
κών κατευθύνσεων και οδηγιών στα τοπικά Συμβούλια 
Πρόληψης Παραβατικότητας (Σ.Π.Π.) που ιδρύονται και 
λειτουργούν στη χώρα από ειδικούς επιστήμονες. 

6. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του κρατικού 
προϋπολογισμού, το ύψος και η κάλυψη της οποίας θα 
προσδιορισθεί με την έκδοση κοινής απόφασης των 
Υπουργών Οικονομίας και Οικονομικών και Δημόσιας 
Τάξης, αποφασίζουμε: 

Άρθρο 1 

Σύσταση Κεντρικού Συμβουλίου Πρόληψης 
της Παραβατικότητας 

1. Στο Υπουργείο Δημόσιας Τάξης συνιστάται Κεντρικό 
Συμβούλιο Πρόληψης της Παραβατικότητας (ΚΕ.Σ.Π.ΠΑ.), 
με αποστολή το συντονισμό των δραστηριοτήτων των 
Τοπικών Συμβουλίων Πρόληψης της Παραβατικότητας 
(ΤοΣ.Π.Π.) και την παροχή σε αυτά Επιστημονικών Κα¬ 
τευθύνσεων και οδηγιών και ειδικότερα: 

α. Τη θεωρητική επεξεργασία της λειτουργίας των 
τοπικών Σ.Π.Π. και την ένταξή τους στη γενικότερη συμ¬ 
μετοχική αντεγκληματική πολιτική (σε συνεργασία με 
τους άλλους θεσμούς αντεγκληματικής πολιτικής). 

β. Τη διαμόρφωση αποκεντρωμένων δομών πρόληψης 
της μικρομεσαίας εγκληματικότητας μέσω των Σ.Π.Π. 
για την ενδυνάμωση του αισθήματος ασφάλειας των 
πολιτών. 

γ. Την συνεργασία των Σ.Π.Π. με το Ευρωπαϊκό δίκτυο 
Πρόληψης του Εγκλήματος, με αντίστοιχα Ευρωπαϊκά 
δίκτυα στο πλαίσιο των προγραμμάτων για ασφαλείς 
πόλεις, καθώς και με άλλους ειδικούς φορείς όπως ΟΚΑ- 
ΝΑ, ΚΕΘΕΑ, ΚΕΣΦ κ.λπ. 

δ. Την ευαισθητοποίηση και κινητοποίηση των δημο¬ 
τικών αρχών και την ενθάρρυνση των τοπικών πρωτο¬ 
βουλιών. 

ε. Την τεχνική και επικοινωνιακή στήριξη του θεσμού 
των τοπικών Σ.Π.Π. 

στ. Την επιμόρφωση των εμψυχωτών. 
ζ. Την αξιολόγηση των δράσεων και την υποβολή προ¬ 
τάσεων χρηματοδότησης στα πλαίσια των «Συμβάσεων 
ασφαλείας» και Ευρωπαϊκών Προγραμμάτων. 

η. Την επιμόρφωση των κοινωνικών επιστημόνων (εμ- 
ψυχωτές) συγχρόνως με την πρόσληψή τους, με τη διε¬ 
ξαγωγή ειδικού σεμιναρίου που θα ετοιμασθεί κεντρικά 
από το Επιστημονικό Συμβούλιο (Σ.Π.Π). 

θ. Την ανάδειξη του θεσμού των ΤοΣΠΠ μέσα από 
πιλοτικά προγράμματα σε δύο ή περισσότερους Δήμους 
της Χώρας μετά από κάθε νόμιμη χρηματοδότηση. 

ι. Την παροχή Επιστημονικών κατευθύνσεων στα 
ΤοΣΠΠ σε 13 Περιφέρειες της Χώρας καθώς και κοινές 
συναντήσεις με συγγενείς θεσμούς (π.χ. ΟΚΑΝΑ, Δη¬ 
μοτική Αστυνομία, Αστυνομικός της γειτονιάς) για το 
συντονισμό των δράσεών τους. 

ια. Την κατάρτιση επιχειρησιακού προγράμματος και 
τον καθορισμό της δράσης των εμψυχωτών καθώς και 
την ένταξή του σε Ευρωπαϊκά Προγράμματα, για την 
επιχορήγηση της πρόσληψης ιδιωτών με τις διατάξεις 
του ν. 3250/2004, για τη μερική απασχόληση. 

ιβ. Την επιστημονική στήριξη του θεσμού αμέσως μετά 
την πρόσληψη των εμψυχωτών και για ίσο χρόνο με τη 
διάρκεια θητείας τους. 

ιγ. Την ετήσια αξιολόγηση των κατά την προηγούμενη 
παράγραφο προσληφθέντων κοινωνικών λειτουργών, 
στους Δήμους που έχουν συστήσει ΤοΣΠΠ. 

ιδ. Την συνεργασία του ΚΕ.ΣΠ.Α με το Κέντρο Με¬ 
λετών Ασφάλειας (ΚΕ.ΜΕ.Α.) που προβλέπεται από τις 
διατάξεις του ν. 3387/2005 (Φ.Ε.Κ. Α' 224), για θέματα 
αντεγκληματικής πολιτικής . 

2. Το Κεντρικό Συμβούλιο Πρόληψης της Παραβατικό- 
τητας συγκροτείται από τους: 


α. Νέστωρα Κουράκη, Καθηγητή Εγκληματολογίας 
Πανεπιστημίου Αθηνών. 

β. Ευρυδίκη Μπέσιλα-Βίκα, Καθηγήτρια Δημόσιας Δι¬ 
οίκησης, Παντείου Πανεπιστήμιου. 

γ. Αφροδίτη Ζουλινάκη, Εγκληματολόγο. 

δ. Διονυσία Μπερσίμη, Δικηγόρο-Ποινικολόγο, με ανα¬ 
πληρωτή τον Νικόλαο Γεωργουλέα, Δικηγόρο-Ποινικο- 
λόγο. 

ε Κων/νο Ρόκο, Νομικό-Κοινωνιολόγο., με αναπληρώ- 
τρια την Παναγιώτα Δηλέ, Εγκληματολόγο- Κοινωνιο¬ 
λόγο. 

στ. Βασιλική Γιαβή, Διευθύντρια οργάνωσης και λει¬ 
τουργίας ΟΤΑ/ΥΠΕΣΔΑ. 

ζ. Δημήτριο Βεζυράκη, Πρόεδρο Συνδέσμου Κοινωνι¬ 
κών Λειτουργών Ελλάδας. 

η. Βασίλειο Ξένο, εκπρόσωπο της ΚΕΔΚ Ελλάδας, με 
αναπληρωτή τον Μιχαήλ Φράγκου, Δημοτικό Σύμβουλο 
του Δήμου Αγ. Βαρβάρας Αττικής. 

θ. Ζυγούρη Νικόλαο, Ψυχολόγο, εκπρόσωπο του Δήμου 
Αθηναίων για θέματα πρόληψης της Τοπικής Εγκλη¬ 
ματικότητας , με αναπληρωτή τον Παναγιώτη Αντω- 
νόπουλο. 

ι. Αναστάσιο Φλώρο, Ταξίαρχο, Δ/ντή της Δ/νσης Δη¬ 
μόσιας Ασφάλειας/ΑΕΑ, με αναπληρωτή τον Αστυν. Δ/ 
ντή Βασίλειο Κωνσταντόπουλο, της ίδιας Υπηρεσίας. 

ια. Στέφανο Καψωμενάκη, Αστυν. Υποδ/ντή Δ/νσης 
Δημόσιας Ασφάλειας/ΑΕΑ. 

3. Καθήκοντα Προέδρου του ΚΕ.ΣΠ.Α ανατίθενται στον 
Νέστωρα Κουράκη, ο οποίος σε περίπτωση απουσίας 
ή κωλύματος αναπληρώνεται από την καθηγήτρια Ευ¬ 
ρυδίκη Μπεσιλά-Βίκα. 

Γραμματέας της Ομάδος ορίζεται ο Αστυνόμος Α' 
ΜΑΛΕΒΙΤΗΣ Δημήτριος, ο οποίος σε περίπτωση απου¬ 
σίας ή κωλύματος αναπληρώνεται από Αστυνόμο Β' 
ΠΑΠΑΔΑΚΗ Γεώργιο, αμφοτέρων της Δ/νσης Δημόσιας 
Ασφάλειας/ΑΕΑ." 

4. Το ΚΕ.ΣΠ.Α οφείλει να ολοκληρώσει το έργο του 
σε προθεσμία εντός ενός (1) έτους και να συνεδριάζει 
τέσσερις (4) φορές τουλάχιστον μηνιαίως και σε χρό¬ 
νο εντός και εκτός ωραρίου εργασίας των Δημοσίων 
Υπαλλήλων. 

Οι εργασίες των μελών του ως άνω Συλλογικού Ορ¬ 
γάνου αρχίζουν από τη δημοσίευση της παρούσας στην 
εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 2005 

ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ : νννννν.θΐ.ρ γ - Θ-ΓΠ3Μ: \λ/θ5γπ35ϊθγ @ Θ1.0Γ 

Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α' από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ -Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


(2410) 597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


| ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 Θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 Θυτο ανά σελίδα. 

Σε μορφή Οθ: 

Τεύχος Περίοδος ΕΙΙΠΟ Τεύχος Περίοδος Ε 

Α' Ετήσιο 150 Αναπτυξιακών Πράξεων Ετήσιο 


Περίοδος 

Ετήσιο 

3μηνιαίο 

Μηνιαίο 

Ετήσιο 

3μηνιαίο 

Μηνιαίο 

Ετήσιο 

Ετήσιο 


Τεύχος Περίοδος 

Αναπτυξιακών Πράξεων Ετήσιο 

Ν.Π.Δ.Δ. Ετήσιο 

Παράρτημα Ετήσιο 

Εμπορικής και Βιομηχανικής Ιδιοκτησίας Ετήσιο 
Ανωτάτου Ειδικού Δικαστηρίου Ετήσιο 

Διακηρύξεων Δημοσίων Συμβάσεων Ετήσιο 

Διακηρύξεων Δημοσίων Συμβάσεων Εβδομαδιαίο 

Α.Ε. & Ε.Π.Ε Μηνιαίο 


Δ' 3μηνιαίο 60 


• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοητ και μέχρι 100 σελίδες σε 5 Θυτο προσαυξανόμενη κατα 
1 θυτο ανά 50 σελίδες. 

• Η τιμή πώλησης σε μορφή οά-ΐΌΓΠ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ΘυιΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ί3χ: 210 - 4071010 ΙηΙειτιβΙ: ΗΜρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθγπθΙ 


190 € 
225 € 
ΔΩΡΕΑΝ 
160 € 
95 € 
ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


Α'(Νόμοι, Π.Δ., Συμβάσεις κτλ.) 225€ 190€ 

Β' (Υπουργικές αποφάσεις κτλ.) 320 € 225 € 

Γ' (Διορισμοί, απολύσεις κτλ. Δημ. Υπαλλήλων) 65 € ΔΩΡΕΑΝ 

Δ' (Απαλλοτριώσεις, πολεοδομία κτλ.) 320 € 160 € 

Αναπτυξιακών Πράξεων και Συμβάσεων (Τ.Α.Π.Σ.) 160 € 95€ 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65 € ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 33 € ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65 € 33 € 

Ανωτάτου Ειδικού Δικαστηρίου (Α.Ε.Δ.) 10 € ΔΩΡΕΑΝ 

Ανωνύμων Εταιρειών & Ε.Π.Ε. 2.250 € 645 € 

Διακηρύξεων Δημοσίων Συμβάσεων (Δ.Δ.Σ.) 225 € 95 € 

Πρώτο (Α'), Δεύτερο (Β') και Τέταρτο (Δ') - 450 € 

* Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυιΌ, ποσό το οποίο αφορά ταχυ¬ 
δρομικά έξοδα. 

* Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 βυΓΟ ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 Θυιτ>. 

* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβιτιβί, με την καταβολή των αντίστοιχων πο¬ 
σών συνδρομής και ΤΑΠ ΕΤ . 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















